Document ID: /roh_data/filtered/Billingualer_Corpus_interleaved-de-rm.jsonl.gz/63

This is a text translated from German to Rumantsch Grischun.
Rechtsschutz gegen Entscheide der Notariatskommission und der Aufsichtskommission über die Rechtsanwälte ausbauen: Verwaltungsgericht als Beschwerdeinstanz

Die grossrätliche Vorberatungskommission hat unter dem Präsidium von Grossrat Fabrizio Keller und in Anwesenheit von Regierungsrat Peter Aliesch die Botschaft zur Teilrevision der Notariatsverordnung und der Verordnung über den Fähigkeitsausweis und die Berufsausübung der Rechtsanwälte beraten.

Die Teilrevision der beiden Verordnungen soll ermöglichen, dass gegen Entscheide der Notariatskommission und der Aufsichtskommission über die Rechtsanwälte ein Rekurs an das Verwaltungsgericht geführt werden kann. Diese Möglichkeit beschränkt sich auf Fälle, in denen das übergeordnete Recht einen Weiterzug vorschreibt.

Anlass zu Diskussionen gab die Frage, ob das Geschäft in die Oktobersession verschoben werden sollte. Damit hätten die von der Revision betroffenen Instanzen und Verbände nochmals angehört werden können. Aufgrund der Dringlichkeit der Revision sprach sich die Kommission jedoch gegen eine Verschiebung aus. Der Grosse Rat verfügt für seinen Entscheid über alle notwendigen Grundlagen.

Einstimmig beschloss die Kommission, dem Grossen Rat gemäss der Vorlage der Regierung vorzuschlagen, das Verwaltungsgericht als Rechtsmittelinstanz vorzusehen. Zwar sprechen auch Gründe für einen Weiterzug an das Kantonsgericht. Nach Abwägen aller Vor- und Nachteile erachtet die Kommission die vorgeschlagene Lösung aber als die sachgerechteste.

Die vorliegende Revision geht auf ein Urteil des Bundesgerichtes zurück. Dieses hat den Kanton Graubünden im Rahmen einer staatsrechtlichen Beschwerde verpflichtet, gegen einzelne Entscheide der Notariatskommission ein Rechtsmittel an ein unabhängiges Gericht vorzusehen. Es sprach damit der Notariatskommission die richterliche Unabhängigkeit ab. Einen weiteren Anlass gab auch die Motion Meisser, die vom Grossen Rat in der Novembersession 1997 mit Zustimmung der Regierung überwiesen und für dringlich erklärt wurde.Der Motionär hatte die Regierung eingeladen, insbesondere die Notariats- und die Anwaltsverordnung an Artikel 6 Ziffer 1 der Europäischen Menschenrechtskonvention anzupassen.

Die Teilrevision wird vom Grossen Rat in der Maisession behandelt.

Auskunftsperson:

Fabrizio Keller, Grossrat, Grono, Tel.091-827 20 01

Gremium: Grosser Rat

Quelle: dt Vorberatungs-Kommission

Data: 14.05.1998

- Seite

Extender la protecziun legala encunter decisiuns da la cumissiun da notariat e da la cumissiun da surveglianza per advocats: dretgira administrativa sco instanza da recurs

La cumissiun predeliberanta dal cussegl grond ha tractà sut il presidi da deputà Fabrizio Keller ed en preschientscha da cusseglier guvernativ Peter Aliesch il messadi per la revisiun parziala da l'ordinaziun davart il notariat e da l'ordinaziun davart il mussament da qualificaziun e la pratica professiunala dals advocats.

La revisiun parziala da questas duas ordinaziuns duai pussibilitar recurs a la dretgira administrativa encunter decisiuns da la cumissiun da notariat e da la cumissiun da surveglianza per advocats. Questa pussaivladad sa restrenscha sin ils cas, en ils quals il dretg superiur prescriva in recurs.

Da discussiunar ha dà la dumonda, sche questa fatschenta duess vegnir spustada sin la sessiun d'october. Uschia avessan las instituziuns e las federaziuns pertutgadas da la revisiun pudì vegnir consultadas anc ina giada. Sin fundament da l'urgenza da la revisiun è la cumissiun dentant stada encunter ina spustada da questa fatschenta. Il cussegl grond dispona da la basa necessaria per sia decisiun.

Unanimamain ha la cumissiun concludì da proponer al cussegl grond tenor il project da la regenza da preveder la dretgira administrativa sco instanza dals meds legals. I dat bain er motivs per in recurs a la dretgira chantunala. Suenter avair tratg en consideraziun ils avantatgs ed ils dischavantatgs è la soluziun proponida la pli adequata per la cumissiun.

La revisiun preschenta sa basa sin ina decisiun dal tribunal federal. Quel ha obligà il chantun Grischun en il rom d'in recurs da dretg public da preveder in med legal ad ina dretgira independenta encunter singulas decisiuns da la cumisssiun da notariat. El ha pia snegà a la cumisssiun da notariat ina independenza giudiziala. In ulteriur motiv è er stà la moziun Meisser ch'è vegnida acceptada dal cussegl grond a chaschun da la sessiun dal november 1997 cun il consentiment da la regenza e ch'è vegnida declerada per urgenta. Il moziunari aveva envidà la regenza d'adattar spezialmain l'ordinaziun davart il notariat e davart ils advocats agl artitgel 6 cifra 1 da la convenziun europea davart ils dretgs umans.

La revisiun parziala vegn tractada dal cussegl grond durant la sessiun dal matg.

Infurmatur:

Fabrizio Keller, deputà, Grono, tel. 091-827 20 01

Gremi: cussegl grond

Funtauna: rg cumissiun predeliberanta

Data: 14.05.1998